Αίτηση προδικαστικής αποφάσεως την οποία υπέβαλε το Østre Landsret (Δανία) την 1η Δεκεμβρίου 2022 – Staten og Kommunernes Indkøbsservice A/S κατά BibMedia A/S
(Υπόθεση C-737/22)
Γλώσσα διαδικασίας: η δανική
Αιτούν δικαστήριο
Østre Landsret
Διάδικοι στην υπόθεση της κύριας δίκης
Προσφεύγουσα: Staten og Kommunernes Indkøbsservice A/S
Καθής: BibMedia A/S
Προδικαστικά ερωτήματα
Αποκλείεται βάσει των αρχών της διαφάνειας και της ίσης μεταχείρισης του άρθρου 18 της οδηγίας για τη σύναψη δημοσίων συμβάσεων 1 και της συνακόλουθης απαγόρευσης των διαπραγματεύσεων να παρέχεται σε προσφέροντα ο οποίος υπέβαλε την κατά σειρά δεύτερη πλέον συμφέρουσα από οικονομική άποψη προσφορά στο πλαίσιο ανοικτής διαδικασίας σύναψης σύμβασης σε τμήματα (βλ. άρθρα 27 και 46 της οδηγίας για τη σύναψη δημοσίων συμβάσεων) η δυνατότητα, μετά τη λήξη της προθεσμίας υποβολής της προσφοράς, και σύμφωνα με τους προκαθορισμένους όρους των προδιαγραφών, να παράσχει τις προτεινόμενες για ένα τμήμα υπηρεσίες στην ίδια τιμή με τον προσφέροντα ο οποίος υπέβαλε την πλέον συμφέρουσα από οικονομική άποψη προσφορά και στον οποίο, επομένως, ανατέθηκε διαφορετικό τμήμα της σύμβασης, προκηρυχθέν ταυτόχρονα;
____________
1 Οδηγία 2014/24/EΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ 2014 L 94, σ. 65).